《杭正月十七夜用韵》
元代·方回

歌词南北混乡音，犹忆仙台万烛吟。
俗侈观优无不笑，令严罚饮必须深。
未阑晓阙落梅曲，已动春郊芳草心。
四十年前政如许，白头凄怆忽斯今。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。